पिछले कुछ समय से लगातार अच्छा प्रदर्शन कर रहे अय्यर भारत की तरफ से टी20 अंतरराष्ट्रीय में खेलने वाले 70वें खिलाड़ी बन गये हैं। यह 22 वर्षीय बल्लेबाज हालांकि अब तब 53 टी20 मैच खेल चुका है। जिसमें उन्होंने 26.89 की औसत से 1289 रन बनाये हैं जिसमें नौ अर्धशतक शामिल हैं। अय्यर ने मैच की पूर्व संध्या पर उम्मीद जतायी थी कि उन्हें तीन मैचों की इस श्रृंखला में पदार्पण का मौका मिलेगा और वह बल्लेबाजी क्रम में किसी भी नंबर पर खेलने के लिये तैयार हैं।